Rally Norway

Rally Norway er navnet på det norske rallyet som foreløpig har vært arrangert i 2006, 2007 og 2009. Med unntak av 2006 har det vært arrangert som en del av World Rally Championship. Fra tidligere år er det kun Sverige som har arrangert rally-VM på snø. Kjøring på snø og is blir sett på som veldig eksotisk i rallysammenheng og med bruken av Vikingskipet som servicehall og testmulighetene på WRC Test Camp på Haslemoen er Rally Norway en unik VM-runde, Rally Norway arrangeres i Hedmark & Oppland fra Kongsvinger i sør til Lillehammer i nord, det går også en spesialetappe i Oslo. Løpet kjøres både i fjellet, i skogen og på spesialarenaer.

Rallyet har utspring i Rally Finnskog Norway og KNA Kongsvinger.

Prøve-VM 
Et kandidatløp, populært kalt prøve-VM, ble arrangert 10. og 11. februar 2006 med stor suksess. Start og mål gikk fra Hamar, mens etappene gikk til Lillehammer, Sjusjøen, Kongsvinger og Elverum m.m.

Løpet ble vunnet av Henning Solberg. Lenge var Daniel Carlsson rett i hælene på Solberg, men kjørte ut på SS12 og måtte bryte. På henholdsvis andre og tredje pallplass kom talentene Mads Østberg og Anders Grøndal.

VM-status 
FIA avgjorde 5. juli 2006 i et møte i Paris at Rally Norway skulle få status som VM-runde. I første omgang for ett år, men med mulighet for fornyet etter dette. 18. oktober 2006 bestemte FIA at ingen av de nye rundene fra 2007 skulle arrangere VM i 2008, mot at andre kandidater skulle få prøve seg. FIA har bestemt at fra og med 2009 vil antall runder per sesong reduseres til 12.

Det første rally-VM på norsk snø ble avholdt 15.-18. februar 2007 og vunnet av Mikko Hirvonen som ledet rallyet fra og med første etappe. På 2.-plass kom Marcus Grönholm mens Henning Solberg ble beste nordmann på 3.-plass.

Rally Norway 2009 
I 2009 ble Rally Norway arrangert fra 12. til 15. februar. Rallyet ble kjørt i Hedmark og Oppland og hadde 23 etapper (Special Stages). Det var fantastisk vintervær i rallyregionen under rallyet med sol, masse snø og store brøytekanter.

Malcolm Wilson teamsjef i Ford sa følgende under løpet: «I think we’ve got the best winter rally conditions that I’ve seen for many, many years, On some stages the snow banks are as high as the roof of the cars – they really are dream conditions for a driver. Okay, it’s still 100 per cent snow and ice, but what you’ve got is a consistent surface which gives the drivers a fantastic feeling. If any driver goes away from here and doesn’t enjoy it, my advice to them is don’t do another rally – because this is perfect, It’s not often that I wish I was actually doing a rally, but to come here and see these conditions, I must admit it would be fantastic to do that here.»

Franske Sebastien Loeb (Citroën) vant rallyet foran finnene Mikko Hirvonen (Ford) og Jari-Matti Latvala (Ford). På fjerde kom norske Henning Solberg (Ford) mens spanske Dani Sordo (Citroën) kom på femteplass. På sjette kom Petter Solberg i sin nyervervede Citroën Xsara 2006-modell, og debuterte også med sitt eget team (Petter Solberg World Rally Team). Engelskmannen Matthew Wilson (Ford) kom på sjuende og estiske Urmo Aava (Ford) kom på åttende.

Patrik Sandell vant i P-WRC klassen i en Škoda Fabia, Eyvind Brynildsen (Mitsubishi) fra Norge kom på andre, foran Martin Prokop (Mitsubishi).

Resultater siden 2006
 2006 (Kandidat løp): 1.-plass: Henning Solberg (Norge), 2.-plass: Mads Østberg (Norge), 3.-plass: Anders Grøndal (Norge)
 2007 (Rally-VM,WRC): 1.-plass: Mikko Hirvonen (Finland), 2.-plass: Marcus Grönholm (Finland), 3.-plass: Henning Solberg (Norge)
 2008 (Ikke arrangert)
 2009 (Rally-VM,WRC): 1.-plass: Sebastien Loeb (Frankrike), 2.-plass: Mikko Hirvonen (Finland), 3.-plass: Jari-Matti Latvala (Finland)

Organisasjon 
Fra begynnelsen var Jim Carlsen daglig leder, men Even Wiger, som blant annet hadde hatt ansvar overfor myndighetene, overtok den rollen i oktober 2005. Under kandidatløpet i 2006 var Bertil Klarin, med mangeårig erfaring fra Uddeholm Swedish Rally, løpsleder med Stig Rune Kjernsli som assistent. I 2007 og 2009 var Stig Rune Kjernsli løpsleder. Arild Antonsen overtok som daglig leder i 2010.

Liste over etapper i Rally Norway 2009 

Torsdag:
 Shakedown Nydalen, Beste tid av Sebastien Loeb (Citroën C4)
 SSS 1 Oslo (Bjerke Travbane 1,92km),Vunnet av Petter Solberg (Citroën Xsara)

Dag 1:
 SS 2 Opaker 2 – (14,62km), Vunnet av Mikko Hirvonen (Ford Focus RS)
 SS 3 Kirkenær 1 – (8,0km), Vunnet av Sebastien Loeb (Citroën C4)
 SS 4 Finnskogen 1 – (20,87km), Vunnet av Mikko Hirvonen (Ford Focus RS)
 SS 5 Kongsvinger 1 – (13,45km), Vunnet av Mikko Hirvonen (Ford Focus RS)
 SS 6 Opaker 2 – (14,62km), Vunnet av P-G Andersson (Skoda Fabia)
 SS 7 Finnskogen 2 – (8,0km), Vunnet av P-G Andersson (Skoda Fabia)
 SS 8 Kongsvinger 2 – (20,87km), Vunnet av Mikko Hirvonen (Ford Focus RS)
 SS 9 Kirkenær 2 – (13,45km), Vunnet av Sebastien Loeb (Citroën C4)

Dag 2:
 SS 10 Mountain 1 – (24,36km), Vunnet av Sebastien Loeb (Citroën C4)
 SS 11 Lillehammer 1 – (6,78km), Vunnet av Sebastien Loeb (Citroën C4)
 SS 12 Ringsaker 1 – (27,29km), Vunnet av Sebastien Loeb (Citroën C4)
 SS 13 Hamar 1 (Ankerskogen 1,15km), Vunnet av Sebastien Loeb (Citroën C4)
 SS 14 Mountain 2 – (24,36km), Vunnet av Henning Solberg (Ford Focus RS)
 SS 15 Lillehammer 2 – (6,78km), Vunnet av Jari-Matti Latvala (Ford Focus RS)
 SS 16 Ringsaker 2 – (27,29km), Vunnet av Jari-Matti Latvala (Ford Focus RS)
 SS 17 Hamar (Ankerskogen 1,15km), Vunnet av Sebastien Loeb (Citroën C4)

Dag 3:
 SS 18 Våler 1 – (30,03km), Vunnet av Mikko Hirvonen (Ford Focus RS)
 SS 19 Elverum 1 – (13,31km), Vunnet av Sebastien Loeb (Citroën C4)
 SS 20 Budor 1 – (19,74km), Vunnet av Mikko Hirvonen (Ford Focus RS)
 SS 21 Våler 2 – (30,03km), Vunnet av Mikko Hirvonen (Ford Focus RS)
 SS 22 Elverum 2 – (13,31km), Vunnet av Mikko Hirvonen (Ford Focus RS)
 SS 23 Budor 2 – (19,74km), Vunnet av Sebastien Loeb (Citroën C4)

Se også 
 Rally Norway 2007

Referanser

Eksterne lenker 
 

Norway, Rally
VM i Norge arrangert av FIA
Motorsport i Norge